CELEX: 32019D0235
Language: et
Date: 2019-01-24 00:00:00
Title: Komisjoni rakendusotsus (EL) 2019/235, 24. jaanuar 2019, otsuse 2008/411/EÜ muutmise kohta seoses sagedusala 3400 – 3800 MHz suhtes kohaldatavate tehniliste tingimuste ajakohastamisega (teatavaks tehtud numbri C(2019) 262 all) (EMPs kohaldatav tekst)

8.2.2019   
               
               
                  ET
               
               
                  Euroopa Liidu Teataja
               
               
                  L 37/135
               
            
         KOMISJONI RAKENDUSOTSUS (EL) 2019/235,
         24. jaanuar 2019,
         otsuse 2008/411/EÜ muutmise kohta seoses sagedusala 3 400 – 3 800 MHz suhtes kohaldatavate tehniliste tingimuste ajakohastamisega
         
            
               (teatavaks tehtud numbri C(2019) 262 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. detsembri 2018. aasta direktiivi (EL) 2018/1972, millega kehtestatakse Euroopa elektroonilise side seadustik, (1)
         
         võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (2) (raadiospektrit käsitlev otsus), eriti selle artikli 4 lõiget 3,
         ning arvestades järgmist:
         
                     (1)
                  
                  
                     Komisjoni otsusega 2008/411/EÜ (3) on ühtlustatud tehnilisi tingimusi, mille kohaselt kasutatakse sagedusala 3 400 – 3 800 MHz elektroonilise side teenuste maapealseks pakkumiseks ühenduses; otsust on muudetud komisjoni rakendusotsusega 2014/276/EL (4).
                  
               
                     (2)
                  
                  
                     Euroopa Parlamendi ja nõukogu otsuse nr 243/2012/EL (millega luuakse mitmeaastane raadiospektripoliitika programm) (5) artikli 6 lõike 3 kohaselt peavad liikmesriigid aitama elektroonilise side teenuste osutajatel regulaarselt oma võrke uuendada, et need vastaksid kõige uuemale ja tõhusamale tehnoloogiale, et teenuseosutajad saaksid tekitada oma spektridividende kooskõlas tehnoloogia- ja teenuseneutraalsuse põhimõtetega. Eeldatavasti peaks järgmise põlvkonna (5G) maapealsed süsteemid jõudma maailmas kommertskasutusse 2020. aastast.
                  
               
                     (3)
                  
                  
                     Komisjoni teatises „Ühenduvus konkurentsivõimelise digitaalse ühtse turu jaoks – Euroopa gigabitiühiskonna poole“ (6) on esitatud liidu ühenduvuse alased uued eesmärgid, mille saavutamine eeldab väga suure läbilaskevõimega võrkude ulatuslikku kasutuselevõttu ja käibeleminekut. Seda silmas pidades on komisjoni teatises „5G Euroopa jaoks: tegevuskava“ (7) märgitud, et tegutseda tuleb ELi tasandil ning muu hulgas tuleks raadiospektripoliitika töörühma arvamuste põhjal kindlaks määrata ja ühtlustada 5G jaoks kasutatav spekter, et tagada aastaks 2025 katkematu 5G ühendus kõigis linnapiirkondades ja peamistel maismaatranspordi marsruutidel.
                  
               
                     (4)
                  
                  
                     Raadiospektripoliitika töörühm märkis dokumendis „Strategic roadmap towards 5G for Europe: Opinion on spectrum related aspects for next-generation wireless systems (5G)“, (8) et sagedusala 3 400 – 3 800 MHz on 5G kasutuse seisukohast liidus peamine teedrajav sagedusala.
                  
               
                     (5)
                  
                  
                     Täiendavas arvamuses „Strategic roadmap towards 5G for Europe: RSPG second opinion on 5G networks“ (9) tõdes töörühm, et 5G peamise sagedusala (3 400 – 3 800 MHz) kättesaadavus on 5G edu jaoks liidus määrava tähtsusega. Seepärast julgustab töörühm liikmesriike kaaluma asjakohaseid meetmeid, et kõnealune sagedusala aegsasti defragmenteerida, et aastaks 2020 saaks lubada piisavalt suurte sagedusplokkide kasutamist.
                  
               
                     (6)
                  
                  
                     Euroopa elektroonilise side seadustiku kohaselt peavad liikmesriigid 31. detsembriks 2020 lubama sagedusala 3 400 – 3 800 MHz kasutamise maapealsete süsteemide jaoks, millega saab pakkuda järgmise põlvkonna (5G) traadita lairiba elektroonilise side teenuseid. Ühtlasi peavad liikmesriigid võtma kõik vajalikud meetmed, et hõlbustada 5G kasutuselevõttu; see hõlmab sagedusala 3 400 – 3 800 MHz ümberkorraldamist, et kasutada saaks piisavalt suuri sagedusplokke. Seepärast on 5G kasutuselevõtmise huvides vaja ühtlustatud tehnilisi tingimusi aegsasti muuta.
                  
               
                     (7)
                  
                  
                     Detsembris 2016 andis komisjon vastavalt otsuse nr 676/2002/EÜ artikli 4 lõikele 2 Euroopa Postside- ja Telekommunikatsiooniadministratsioonide Konverentsile (CEPT) ülesande töötada välja spektrikasutuse ühtlustatud tehnilised tingimused, et toetada liidus järgmise põlvkonna (5G) maapealsete traadita süsteemide kasutuselevõttu 3 400 – 3 800 MHz ja 24,25–27,5 GHz sagedusalades.
                  
               
                     (8)
                  
                  
                     Vastavalt saadud ülesandele esitas CEPT 9. juulil 2018 aruande (CEPTi aruanne nr 67) spektri ühtlustamise tehniliste tingimuste kohta, et toetada järgmise põlvkonna (5G) maapealsete traadita süsteemide kasutuselevõttu sagedusalas 3 400 – 3 800 MHz. CEPTi aruandes nr 67 on esitatud ühtlustatud tehnilised tingimused nii mitteaktiivsete antennisüsteemide (mitte-AAS) kui ka aktiivantennisüsteemide (AAS) jaoks, mille puhul on tegemist sünkroniseeritud, osaliselt sünkroniseeritud ja sünkroniseerimata režiimis töötavate maapealsete traadita süsteemidega, mille abil saab pakkuda traadita lairiba elektroonilise side teenuseid. Aruandes kutsutakse üles kasutama traadita lairiba elektroonilise side teenuseid koos teenustega, mida pakutakse külgnevates sagedusalades (alla 3 400 MHz ja üle 3 800 MHz).
                  
               
                     (9)
                  
                  
                     CEPTi aruande nr 67 tulemusi tuleks kohaldada kogu liidus ja need tuleks kõigis liikmesriikides rakendada viivitamata. See aitaks kaasa kogu 3 400 – 3 800 MHz sagedusala kasutamisele, mille eesmärk on tagada liidule koht 5G arenduse eestvedajate seas. Käesolevat rakendusotsust kohaldades peaksid liikmesriigid valima neile sobivaimad järgmise põlvkonna (5G) maapealsed traadita süsteemid, mis töötavad võrgu sünkroniseeritud, osaliselt sünkroniseeritud või sünkroniseerimata režiimis, ning tagama spektrikasutuse tõhususe. Peale selle peaksid liikmesriigid võtma arvesse ka Elektroonilise Side Komitee sünkroniseerimist käsitleva aruande nr 296 tulemusi.
                  
               
                     (10)
                  
                  
                     Võttes arvesse Euroopa elektroonilise side seadustiku artiklit 54, peaksid liikmesriigid püüdma tagada 3 400 – 3 800 MHz sagedusala defragmenteerimise, et luua võimalusi juurdepääsuks killustamata spektri suurtele plokkidele kooskõlas gigabitiühenduvuse eesmärgiga. Muu hulgas tähendab see, et hõlbustada tuleks seniste kasutusõigustega kauplemist ja/või nende rentimist. Suured, eelistatavalt 80–100 MHz laiused üksteisega külgnevad spektriosad hõlbustaksid suure läbilaskevõimega, väga töökindlate ja lühikese latentsusajaga 5G traadita lairiba teenuste, näiteks aktiivantennisüsteemide (AAS) tõhusat kasutuselevõttu. See eesmärk on eriti tähtis defragmenteerimise seisukohast.
                  
               
                     (11)
                  
                  
                     Otsuses 2008/411/EÜ sätestatud sagedusala 3 400 – 3 800 MHz kasutamise õigusraamistik peaks jääma samaks, kuivõrd sellega tagatakse ka edaspidi kaitse sagedusalas pakutavatele olemasolevatele teenustele, mille puhul ei ole tegemist maapealsete elektroonilise side võrkudega. Eeskätt tuleks ka edaspidi kaitsta sagedusalasse jäävate paikse satelliitside teenuste (FSS, kosmos-Maa) maajaamu, koordineerides asjakohaselt ja igal üksikjuhul eraldi nende süsteemide ja riigi tasandil hallatavate traadita lairibavõrkude tööd.
                  
               
                     (12)
                  
                  
                     CEPTi Elektroonilise Side Komitee (ECC) on avaldanud aruande nr 254, milles esitatakse liikmesriikidele suunised traadita lairiba elektroonilise side teenuste, paiksete teenuste (FS) ja paikse satelliitside teenuste (FSS) kooseksisteerimise kohta sagedusalas 3 600 – 3 800 MHz. Elektroonilise Side Komitee aruandes nr 296 antakse operaatoritele ja haldusasutustele täiendavaid juhiseid 4G ja 5G võrkude käitamiseks samadel või külgnevatel kanalitel, tagades samas võrgu sünkroniseerimise seisukohast tõhusa spektrikasutuse.
                  
               
                     (13)
                  
                  
                     Tagamaks et liikmesriigid rakendavad käesolevas otsuses kehtestatud parameetrid, tuleb tõenäoliselt sõlmida piiriüleseid lepinguid, et vältida seeläbi kahjulikke raadiohäireid, parandada spektrikasutuse tõhusust ja vältida spektrikasutuse fragmenteerimatust.
                  
               
                     (14)
                  
                  
                     Seepärast tuleks otsust 2008/411/EÜ vastavalt muuta.
                  
               
                     (15)
                  
                  
                     Käesoleva otsusega ette nähtud meetmed on kooskõlas raadiospektrikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2008/411/EÜ muudetakse järgmiselt.
            
                        1)
                     
                     
                        Artikli 2 lõige 1 asendatakse järgmisega:
                        
                           „1.   Kui liikmesriigid eraldavad sagedusala 3 400 – 3 800 MHz maapealsete elektroonilise side võrkude jaoks ja muudavad selle mittevälistaval viisil kättesaadavaks, teevad nad seda vastavalt lisas esitatud parameetritele, ilma et see piiraks muu praeguse kasutuse kaitsmist ja jätkamist kõnealuses sagedusalas.“
                        
                     
                  
                        2)
                     
                     
                        Artikkel 4a asendatakse järgmisega:
                        
                           „Artikkel 4a
                           Liikmesriigid esitavad aruande käesoleva otsuse kohaldamise kohta hiljemalt 30. septembril 2019.“;
                        
                     
                  
                        3)
                     
                     
                        lisa asendatakse käesoleva otsuse lisa tekstiga.
                     
                  
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 24. jaanuar 2019
            
               
                  Komisjoni nimel
               
               
                  komisjoni liige
               
               Mariya GABRIEL
            
         
         
            (1)  ELT L 321, 17.12.2018, lk 36.
         
            (2)  EÜT L 108, 24.4.2002, lk 1.
         
            (3)  Komisjoni 21. mai 2008. aasta otsus 2008/411/EÜ sagedusala 3 400 – 3 800 MHz ühtlustamise kohta maapealsete süsteemide jaoks, millega on võimalik ühenduses pakkuda elektroonilisi sideteenuseid (ELT L 144, 4.6.2008, lk 77).
         
            (4)  Komisjoni 2. mai 2014. aasta rakendusotsus 2014/276/EL otsuse 2008/411/EÜ (sagedusala 3 400 – 3 800 MHz ühtlustamise kohta maapealsete süsteemide jaoks, millega on võimalik ühenduses pakkuda elektroonilise side teenuseid) muutmise kohta (ELT L 139, 14.5.2014, lk 18).
         
            (5)  Euroopa Parlamendi ja nõukogu 14. märtsi 2012. aasta otsus nr 243/2012/EL, millega luuakse mitmeaastane raadiospektripoliitika programm (ELT L 81, 21.3.2012, lk 7).
         
            (6)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Ühenduvus konkurentsivõimelise digitaalse ühtse turu jaoks – Euroopa gigabitiühiskonna poole“, COM(2016) 587 final.
         
            (7)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „5G Euroopa jaoks: tegevuskava“, COM(2016) 588 final.
         
            (8)  9. novembri 2016. aasta dokument RSPG16-032 final, „Strategic roadmap towards 5G for Europe: Opinion on spectrum related aspects for next-generation wireless systems (5G)“.
         
            (9)  30. jaanuari 2018. aasta dokument RSPG18-05 final, „Strategic roadmap towards 5G for Europe: second opinion on 5G networks“.
      
      
         
            LISA
            
               ARTIKLIS 2 OSUTATUD PARAMEETRID
            
            A.   MÕISTED
            
                         
                     
                     
                        „Aktiivantennisüsteemid“ (Active antenna systems, AAS) – tugijaam ja antennisüsteem, kus antennikomponentide vahelist amplituudi ja/või faasi reguleeritakse pidevalt, nii et antenni kiirgusdiagramm kohandub lühiajalistele muudatustele eetris. Siia alla ei kuulu antennikiire kuju muutmine pikemaks ajaks, nt püsiv elektriline allakallutus. AAS tugijaamades on antennisüsteem integreeritud tugijaamasüsteemi või toote osaks.
                     
                  
                         
                     
                     
                        „Sünkroniseeritud töö“ – kahe või enama erineva aegtihendusdupleksiga (time division duplex, TDD) võrgu töö, milles üleslüli ja allalüli edastus ei toimu ühel ajal; st igal ajahetkel toimub kõigis võrkudes kas allalüli edastus või üleslüli edastus. See eeldab kõigi kaasatud TDD võrkude alla- ja üleslüliedastuste vastavusseviimist ning kaadrialguse sünkroniseerimist kõigi võrkude vahel.
                     
                  
                         
                     
                     
                        „Sünkroniseerimata töö“ – kahe või enama erineva TDD võrgu töö, mille korral toimub igal ajahetkel vähemalt ühes võrgus allalüli edastus ja vähemalt ühes võrgus üleslüli edastus. Selline olukord võib aset leida siis, kui TDD võrkudes ei ole kõik alla- ja üleslüliedastused vastavusse viidud või ei ole kaadrialgused sünkroniseeritud.
                     
                  
                         
                     
                     
                        „Osaliselt sünkroniseeritud töö“ – kahe või enama erineva TDD võrgu töö, kus osa kaadrist vastab sünkroniseeritud töö tingimustele, aga ülejäänud kaader sünkroniseerimata töö tingimustele. See eeldab kaadristruktuuri kasutamist kõigis asjaomastes TDD võrkudes, sh ajapilud, mille puhul ei ole üles-/allalüli suund kindlaks määratud, ning kaadrialguse sünkroniseerimist kõigi võrkude vahel.
                     
                  
                         
                     
                     
                        „Kogu kiirgusvõimsus (TRP)“ näitab, kui palju võimsust liitantenn tegelikult kiirgab. Võrdub antennivõre süsteemi kogu sisendvõimsusega, millest arvatakse maha antennivõre süsteemi sisesed võimsuskaod. TRP on kogu kiirgusväljas eri suundades kiiratava võimsuse integraal vastavalt järgmisele valemile:
                        
                           
                        kus P(θ,φ) on võimsus, mida antennivõre süsteem kiirgab suunas (θ,φ), mis saadakse vastavalt valemile:
                        
                           P(θ,φ) = PTxg(θ,φ)
                        kus PTx tähistab võresüsteemi juhitud sisendvõimsust (vattides) ja g(θ,φ) tähistab võresüsteemi võimendust suunal (θ, φ).
                     
                  B.   ÜLDPARAMEETRID
            Sagedusalas 3 400 – 3 800 MHz:
            
                        1.
                     
                     
                        dupleksrežiim on aegtihendusdupleks (Time Division Duplex, TDD);
                     
                  
                        2.
                     
                     
                        eraldatud sagedusplokkide suurus on 5 MHz kordne. Eraldatud sagedusploki alumine sageduspiir võetakse võrdseks sagedusvahemiku alumise servaga 3 400 MHz või 5 MHz kordsega nimetatud servast (1).
                     
                  
                        3.
                     
                     
                        kättesaadavaks tehakse spekter, mis loob traadita lairiba elektroonilise side teenustele võimaluse juurdepääsuks katkematu spektri piisavalt suurtele plokkidele (eelistatavalt laiusega 80–100 MHz);
                     
                  
                        4.
                     
                     
                        tugijaamade ja terminaljaamade saatesagedus peab vastama vastavalt C ja D osas sätestatud tehnilistele tingimustele.
                     
                  C.   TUGIJAAMADE TEHNILISED TINGIMUSED – SAGEDUSPLOKI SERVAMASK
            Tugijaamade järgmised, sagedusploki servamaskideks (Block Edge Masks, BEM) nimetatavad tehnilised parameetrid moodustavad olulise osa tingimustest, millega tagatakse külgnevate võrkude operaatorite vaheliste kahe- või mitmepoolsete lepingute puudumise korral nende võrkude kooseksisteerimine. Võib kasutada ka vähem piiravaid tehnilisi parameetreid, kui selliste võrkude operaatorid on nende suhtes kokku leppinud.
            Sagedusploki servamask koosneb mitmest komponendist, vt tabel 1. Plokisisese võimsuse piirnormi kohaldatakse operaatorile eraldatud ploki suhtes. Baassagedusala võimsuse piirnorm, millega kaitstakse teiste operaatorite sagedusala, samuti üleminekuvahemiku võimsuse piirnorm, mis võimaldab filtriga piiramist plokisiseselt kuni baassagedusala võimsuse piirnormini, ja piiratud baassagedusala piirnorm, mida kohaldatakse sünkroniseerimata või osaliselt sünkroniseeritud töö puhul, kujutavad endast plokiväliseid komponente. Täiendav baassagedusala võimsuse piirnorm on sagedusalaväline võimsuse piirnorm, mida kasutatakse kas radarite töö kaitsmiseks alla 3 400 MHz sagedusalas või paikse satelliitside teenuste (FSS) ja paiksete teenuste (FS) kaitsmiseks üle 3 800 MHz sagedusalas.
            Tabelid 2–7 sisaldavad erinevate BEMi komponentide võimsuse piirnorme TDD võrkudes, mida kasutatakse traadita lairiba (WBB) elektroonilise side teenuste (ECS) pakkumiseks. Esitatud on sünkroniseeritud, sünkroniseerimata ja osaliselt sünkroniseeritud traadita lairiba elektroonilise side teenuste võrkude võimsuse piirnormid.
            Tabelites 3 ja 4 on võimsus PMax
                kõnealuse tugijaama kandja maksimaalne võimsus (dBm). Mitteaktiivsete antennisüsteemidega (mitte-AAS) tugijaamade puhul on PMax
                määratletud ja seda mõõdetakse ekvivalentse isotroopse kiirgusvõimsusena (e.i.r.p.) antenni kohta. AASi korral on tugijaama PMax
                määratletud kui kandja maksimaalne keskmine võimsus (dBm) tugijaamas ja seda mõõdetakse TRP-na kandja kohta konkreetses kärjes.
            Tabelites 3, 4 ja 7 on võimsuse piirnormid määratud kindlaks ülempiiri suhtes vastavalt valemile Min(PMax
                – A, B), millega pannakse paika kahest väärtusest madalam (või rangem): (1) (PMax
                A), mis väljendab kandja maksimaalset võimsust PMax
               , millest lahutatakse suhteline nihe A ning 2) kehtestatud ülempiir B.
            Kindla ploki jaoks sagedusploki servamaski saamiseks kombineeritakse tabelis 1 määratletud BEMi komponendid järgmiste etappide käigus:
            
                        1.
                     
                     
                        operaatorile eraldatud ploki jaoks kasutatakse plokisisese võimsuse piirväärtust;
                     
                  
                        2.
                     
                     
                        määratakse kindlaks üleminekuvahemikud ning kasutatakse vastavaid võimsuse piirnorme;
                     
                  
                        3.
                     
                     
                        sünkroniseeritud traadita lairiba elektroonilise side teenuste võrkude puhul kasutatakse sagedusalasisese spektri jaoks (v.a operaatori kõnealune plokk ja vastavad üleminekuvahemikud) baassagedusala võimsuse piirnormi;
                     
                  
                        4.
                     
                     
                        sünkroniseerimata ja osaliselt sünkroniseeritud traadita lairiba elektroonilise side teenuste võrkude puhul kasutatakse piiratud baassagedusala võimsuse piirnormi;
                     
                  
                        5.
                     
                     
                        alla 3 400 MHz jääva spektri puhul kasutatakse vastavat täiendava baassagedusala võimsuse piirnormi;
                     
                  
                        6.
                     
                     
                        kui üle 3 800 MHz eksisteerivad koos paikse satelliitside teenused (FSS) ja paiksed teenused (FS), kasutatakse täiendava baassagedusala võimsuse piirnormi.
                     
                  Järgmisel joonisel on esitatud näide sagedusploki servamaski eri komponentide kombinatsioonist.
            
               Joonis
            
            
               Näide tugijaama sagedusploki servamaski komponentide ja võimsuse piirnormide kohta
            
            In-block
            Additional baselines
            Transitional
            Transitional
            Baseline
            Restricted baseline
            Additional baseline “A”
            Additional baseline “B”
            Coexistence of non-synchronized TDD WBB ECS networks in adjacent blocks
            Coexistence of synchronized TDD WBB ECS networks in adjacent blocks
            Carrier power
            Coexistence between non-AAS WBB ECS and Radiolocation systems
            
               Tabel 1
            
            
               Sagedusploki servamaski komponentide määratlemine
            
            
                        BEMi komponent
                     
                     
                        Määratlus
                     
                  
                        Plokisisene
                     
                     
                        Viitab plokile, mille jaoks on sagedusploki servamask eraldatud.
                     
                  
                        Baassagedusala
                     
                     
                        Sagedusalas 3 400  – 3 800  MHz traadita lairiba elektroonilise side teenuste jaoks kasutatav spekter, välja arvatud operaatorile eraldatud plokk ja vastavad üleminekuvahemikud.
                     
                  
                        Üleminekuvahemik
                     
                     
                        Operaatorile eraldatud plokist 0–10 MHz allapoole ja 0–10 MHz ülespoole jääv spekter. Üleminekuvahemikud ei kehti teistele operaatoritele eraldatud TDD plokkide suhtes, kui võrgud on sünkroniseerimata. Üleminekuvahemikud ei kehti sagedusalades alla 3 400  MHz ja üle 3 800  MHz.
                     
                  
                        Täiendav baassagedusala
                     
                     
                        Spekter alla 3 400  MHz ja üle 3 800  MHz
                     
                  
                        Piiratud baassagedusala
                     
                     
                        Spekter, mida võrgud kasutavad traadita lairiba elektroonilise side teenuste jaoks asjaomase operaatori plokiga sünkroniseerimata või osaliselt sünkroniseeritult.
                     
                  
               Selgitus tabeli 1 juurde
            
            Sagedusploki servamaski komponente saab kohaldada eri võimsustasemetega tugijaamade (mida tüüpiliselt nimetatakse makro-, mikro-, piko- või femtotugijaamadeks) puhul (2).
            
               Tabel 2
            
            
               Mitte-AAS ja AAS tugijaamade plokisisese võimsuse piirnorm
            
            
                        BEMi komponent
                     
                     
                        Sagedusvahemik
                     
                     
                        Mitte-AAS ja AAS tugijaamade võimsuse piirnorm
                     
                  
                        Plokisisene
                     
                     
                        Operaatorile eraldatud plokk.
                     
                     
                        Ei ole tingimata tarvilik.
                     
                  
               Selgitus tabeli 2 juurde
            
            Konkreetselt femtotugijaamade puhul kohaldatakse võimsusejuhtimist, et minimeerida häirete tekitamist kõrvalkanalitele. Femtotugijaamade võimsusejuhtimise nõue tuleneb vajadusest vähendada tarbijate paigaldatud seadmete tekitatavaid häireid, kuna sellised seadmed ei pruugi olla ümbritsevate võrkudega kooskõlastatud. Kui liikmesriik soovib oma loas täpsustada piirnormi või kasutada piirnormi koordineerimise jaoks, võib sellised piirnormid kehtestada riigisiseselt.
            
               Tabel 3
            
            
               Mitte-AAS ja AAS tugijaamade baassagedusala võimsuse piirnormid võrgu sünkroniseeritud töö korral
            
            
                        BEMi komponent
                     
                     
                        Sagedusvahemik
                     
                     
                        Mitte-AASi e.i.r.p. piirnorm
                     
                     
                        AASi TRP piirnorm
                     
                  
                        Baassagedusala
                     
                     
                        Alla – 10 MHz nihe sagedusploki alumisest servast
                        Üle 10 MHz nihe sagedusploki ülemisest servast
                        Sagedusalas 3 400  – 3 800  MHz
                     
                     
                        Min(PMax – 43, 13) dBm/(5 MHz) antenni kohta (*1)
                        
                     
                     
                        Min(PMax′ – 43, 1) dBm/(5 MHz) kärje kohta (*2)
                            (*3)
                        
                     
                  
               Selgitus tabeli 3 juurde
            
            Kohaldatav kindlaksmääratud ülempiir, mis on mitte-AASi puhul (13 dBm/(5 MHz) ja AASi puhul 1 dBm/(5 MHz), määrab ära tugijaamast lähtuvate häirete ülempiiri. Kahe sünkroniseeritud TDD-ploki puhul ei ole tugijaamade vahel häireid.
            
               Tabel 4
            
            
               Mitte-AAS ja AAS tugijaamade üleminekuvahemiku võimsuse piirnormid traadita lairiba elektroonilise side teenuste võrgu sünkroniseeritud töö korral
            
            
                        BEMi komponent
                     
                     
                        Sagedusvahemik
                     
                     
                        Mitte-AASi e.i.r.p. piirnorm
                     
                     
                        AASi TRP piirnorm
                     
                  
                        Üleminekuvahemik
                     
                     
                        – 5 kuni 0 MHz nihe sagedusploki alumisest ääremaskist või
                        0 kuni 5 MHz nihe sagedusploki ülemisest servast
                     
                     
                        Min(PMax – 40, 21) dBm/(5 MHz) antenni kohta (*4)
                        
                     
                     
                        Min(PMax′ – 40, 16) dBm/(5 MHz) kärje kohta (*5)
                            (*6)
                        
                     
                  
                        Üleminekuvahemik
                     
                     
                        – 10 kuni – 5 MHz nihe sagedusploki alumisest ääremaskist või
                        5 kuni 10 MHz nihe sagedusploki ülemisest servast
                     
                     
                        Min(PMax – 43, 15) dBm/(5 MHz) antenni kohta (*4)
                        
                     
                     
                        Min(PMax′ – 43, 12) dBm/(5 MHz) kärje kohta (*5)
                            (*6)
                        
                     
                  
               
            
               Tabel 5
            
            
               Mitte-AAS ja AAS tugijaamade piiratud baassagedusala võimsuse piirnormid traadita lairiba elektroonilise side teenuste võrgu sünkroniseerimata ja osaliselt sünkroniseeritud töö korral
            
            
                        BEMi komponent
                     
                     
                        Sagedusvahemik
                     
                     
                        Mitte-AASi e.i.r.p. piirnorm
                     
                     
                        AASi TRP piirnorm
                     
                  
                        Piiratud baassagedusala
                     
                     
                        Sünkroniseerimata või osaliselt sünkroniseeritud plokid ploki alumisest servast madalamal ja ploki ülemisest servast kõrgemal, sagedusalas 3 400  – 3 800  MHz
                     
                     
                        – 34 dBm/(5 MHz) kärje kohta (*7)
                        
                     
                     
                        – 43 dBm/(5 MHz) kärje kohta (*7)
                        
                     
                  
               Selgitus tabeli 5 juurde
            
            Neid piiratud baassagedusala võimsuse piirnorme kasutatakse tugijaamade sünkroniseerimata ja osaliselt sünkroniseeritud töö korral, kui geograafilist eraldamist ei saa kasutada. Lisaks võivad liikmesriigid oma riigi olukorrast lähtuvalt määrata kindlaks piiratud baassagedusala võimsuse piirnormi leebema alternatiivi, mis kehtib konkreetsetel rakendusjuhtudel, et tagada spektri tõhusam kasutamine.
            
               Tabel 6
            
            
               Mitte-AAS ja AAS tugijaamade täiendava baassagedusala võimsuse piirnormid
                (*8)
               allpool 3 400  MHz riigispetsiifilistel juhtudel
            
            
                         
                     
                     
                        Juhtum
                     
                     
                        BEMi komponent
                     
                     
                        Sagedus-vahemik
                     
                     
                        Mitte-AASi e.i.r.p. piirnorm
                     
                     
                        AASi TRP piirnorm
                     
                  
                        A
                     
                     
                        Liikmesriigid, kus kasutatakse militaarseid raadiolokatsioonisüsteeme alla 3 400  MHz
                     
                     
                        Täiendav baassagedusala
                     
                     
                        Allpool 3 400  MHz (*9)
                        
                     
                     
                        – 59 dBm/MHz antenni kohta
                     
                     
                        – 52 dBm/MHz kärje kohta (*10)
                        
                     
                  
                        B
                     
                     
                        Liikmesriigid, kus kasutatakse militaarseid raadiolokatsioonisüsteeme alla 3 400  MHz
                     
                     
                        Täiendav baassagedusala
                     
                     
                        Allpool 3 400  MHz (*9)
                        
                     
                     
                        – 50 dBm/MHz antenni kohta
                     
                  
                        C
                     
                     
                        Liikmesriigid, kus puudub külgneva sagedusriba kasutus või puudub vajadus eraldi kaitse järele
                     
                     
                        Täiendav baassagedusala
                     
                     
                        Allpool 3 400  MHz
                     
                     
                        Ei kohaldata.
                     
                     
                        Ei kohaldata.
                     
                  
               Selgitus tabeli 6 juurde
            
            Täiendava baassagedusala võimsuse piirnormid kajastavad vajadust kaitsta osas riikides militaarset raadiolokatsiooni. Liikmesriigid võivad mitte-AASi puhul valida juhtumi A või B võimsuse piirnormi olenevalt asjaomase piirkonna radaritele vajalikust kaitsetasemest. Nõuda võib kuni 12 km koordineerimistsooni kehtestamist paiksete maapealsete radarite ümber, lähtudes AASi TRP piirnormist – 52 dBm/MHz kärje kohta. Sellise koordineerimise eest vastutab asjaomane liikmesriik.
            Vajalikuks võivad osutuda muud häirekaitsemeetmed, nagu geograafiline eraldamine, juhtumipõhine kooskõlastamine või täiendav kaitseriba. Siseruumides toimuva kasutamise puhul võivad liikmesriigid määrata kindlaks konkreetsetel rakendusjuhtudel kohaldatava leebema piirnormi.
            
               Tabel 7
            
            
               Paikse satelliitside teenuste (FSS) ja paiksete teenustega (FS) koos eksisteerivate tugijaamade täiendava baassagedusala võimsuse piirnorm üle 3 800  MHz
            
            
                        BEMi komponent
                     
                     
                        Sagedusvahemik
                     
                     
                        Mitte-AASi e.i.r.p. piirnorm
                     
                     
                        AASi TRP võimsuse piirnorm
                     
                  
                        Täiendav baassagedusala
                     
                     
                        3 800  – 3 805  MHz
                     
                     
                        Min(PMax – 40, 21) dBm/(5 MHz) antenni kohta (*11)
                        
                     
                     
                        Min(PMax′ – 40, 16) dBm/(5 MHz) kärje kohta (*12)
                            (*13)
                        
                     
                  
                        3 805  – 3 810  MHz
                     
                     
                        Min(PMax – 43, 15) dBm/(5 MHz) antenni kohta (*11)
                        
                     
                     
                        Min(PMax′ – 43, 12) dBm/(5 MHz) kärje kohta (*12)
                            (*13)
                        
                     
                  
                        3 810  – 3 840  MHz
                     
                     
                        Min(PMax – 43, 13) dBm/(5 MHz) antenni kohta (*11)
                        
                     
                     
                        Min(PMax′ – 43, 1) dBm/(5 MHz) kärje kohta (*12)
                            (*13)
                        
                     
                  
                        Üle 3 840  MHz
                     
                     
                        – 2 dBm/(5 MHz) antenni kohta (*11)
                        
                     
                     
                        – 14 dBm/(5 MHz) kärje kohta (*13)
                        
                     
                  
               Selgitus tabeli 7 juurde
            
            Et toetada riigi tasandil toimuvat koordineerimist, kohaldatakse 3 800 MHz sagedusala servas täiendava baassagedusala võimsuse piirnormi.
            D.   TERMINALJAAMADE TEHNILISED TINGIMUSED
            
               Tabel 8
            
            
               Plokisisene nõue – terminaljaama sagedusploki ääremaski plokisisene võimsuse piirväärtus
            
            
                        Plokisisene maksimaalne võimsus
                     
                     
                        28 dBm TRP
                     
                  
               Selgitus tabeli 8 juurde
            
            Paiksete/rändterminaljaamade plokisisese kiirgusvõimsuse piirnormid võivad olla suuremad kui on esitatud tabelis 8, eeldusel et täidetud on piiriülesed kohustused. Selliste terminaljaamade puhul võivad vajalikuks osutuda häirekaitsemeetmed (nt geograafiline eraldamine või täiendav kaitseriba), et kaitsta radarite tööd alla 3 400 MHz sagedusalas.
            
               (1)  Kui eraldatud sagedusplokke on vaja nihutada, võtmaks arvesse teisi olemasolevaid kasutajaid, tuleb kasutada rastrit 100 kHz. Teiste kasutajatega külgnevuse korral võib määratleda kitsamaid plokke, et võimaldada sagedusala tõhusat kasutamist.
            
               (2)  Neid mõisteid ei ole selgelt määratletud ning need viitavad eri võimsusastmetega kärgside tugijaamadele, mille võimsus on kahanevas järjekorras järgmine: makro, mikro, piko ja femto. Kõige väiksema võimsusega on femtokärgi kasutavad väikejaamad, mida kasutatakse tavaliselt siseruumides.
            
               (*1)  PMax on kandja maksimaalne keskmine võimsus (dBm) tugijaamas ja seda mõõdetakse e.i.r.p.-na iga antenni iga kandja kohta.
            
               (*2)  PMax′ on kandja maksimaalne keskmine võimsus (dBm) tugijaamas ja seda mõõdetakse TRP-na kandja kohta konkreetses kärjes.
            
               (*3)  Mitmesektorilises tugijaamas kohaldatakse kiirgusvõimsuse piirnormi iga eraldi sektori suhtes.
            
               (*4)  PMax on kandja maksimaalne keskmine võimsus (dBm) tugijaamas ja seda mõõdetakse e.i.r.p.-na iga antenni iga kandja kohta
            
               (*5)  PMax′ on kandja maksimaalne keskmine võimsus (dBm) tugijaamas ja seda mõõdetakse TRP-na kandja kohta konkreetses kärjes
            
               (*6)  Mitmesektorilises tugijaamas kohaldatakse kiirgusvõimsuse piirnormi iga eraldi sektori suhtes.
            
               (*7)  Mitmesektorilises tugijaamas kohaldatakse kiirgusvõimsuse piirnormi iga eraldi sektori suhtes.
            
               (*8)  Siseruumides asuvate AAS tugijaamade puhul võivad riigi sees osutuda juhtumipõhiselt vajalikuks alternatiivsed meetmed.
            
               (*9)  Kui liikmesriigid on traadita lairiba elektroonilise side teenuste pakkumiseks sobivate maapealsete süsteemide kasutuslubade väljaandmise käigus juba võtnud kasutusele kaitseriba enne käesoleva otsuse vastuvõtmist ja kooskõlas komisjoni otsusega 2008/411/EÜ, võivad need liikmesriigid kohaldada täiendavat baassagedusala üksnes sellisest kaitseribast allpool, tingimusel et see on kooskõlas radarite töö kaitsmisega külgnevatel sagedusaladel ja piiriüleste kohustustega.
            
               (*10)  Mitmesektorilises tugijaamas kohaldatakse kiirgusvõimsuse piirnormi iga eraldi sektori suhtes.
            
               (*11)  PMax on kandja maksimaalne keskmine võimsus (dBm) tugijaamas ja seda mõõdetakse e.i.r.p.-na iga antenni iga kandja kohta
            
               (*12)  PMax′ on kandja maksimaalne keskmine võimsus (dBm) tugijaamas ja seda mõõdetakse TRP-na kandja kohta konkreetses kärjes
            
               (*13)  Mitmesektorilises tugijaamas viitab kiirgusvõimsuse piirnorm tasemele, mis vastab igale eraldi sektorile.